stanford-oval/wikipedia huggingface dataset:
קואליציית שותפות

לוגו קואליציית שותפות
קואליציית שוּתפוֹת (באנגלית: partners, בערבית: شريكات =שריכאת)היא קואליציית ארגונים פמיניסטיים החותרים למען שוויון כלכלי ותעסוקתי עבור כלל הנשים בישראל. קואליציית שוּתפוֹת מורכבת מ-14 ארגונים, רובם עמותות רשומות, הפועלים למען מטרות מגוונות בתחום השוויון המגדרי, כולל פעילות למען קבוצות נשים מרקעים שונים בחברה הישראלית: נשים יהודיות וערביות, אשכנזיות ומזרחיות, דוברות רוסית, יוצאות אתיופיה, נשים נפגעות אלימות ושורדות זנות. בעוד שלכל ארגון בקואליציה קיימת מומחיות באוכלוסייה מסוימת או בשיטות פעולה מסוימות, הארגונים פועלים בשיתוף פעולה במסגרת הקואליציה ומקדמים פרויקטים רבי ממדים המשלבים את גישות הפעולה המגוונות לחיזוק ההשפעה הציבורית של צעדיהם. הדגש בשיתופי הפעולה באמצעות הקואליציה הוא על תחומי התעסוקה ושיפור מעמדן המקצועי והכלכלי של נשים בישראל. כקואליציה, שוּתפוֹת פועלת גם למען קידום שיתופי הפעולה בין הארגונים, הגדלת השפעתם הציבורית והתקשורתית וקידום פעולה אסטרטגית למען השוויון והרווחה הכלכלית של כל אישה בישראל.
מנהלת לשעבר של "קואליציית שותפות" היא עורכת הדין קרן גרינבלט.
הקואליציה חדלה לפעול בשנת 2019.
רקע להקמת קואליציית שוּתפוֹת

הרעיון להקים את הקואליציה החלו בשנת 2012 על רקע זיהוי משותף של מספר ארגונים פמיניסטיים, כולם ארגוני מגזר שלישי, כי הם סובלים מהיעדר משאבים ומתקשים בהשפעה על מדיניות, וכי יוטב להם לאחד מאמצים כדי לממש את מטרות השוויון המגדרי. הראשונה ליזום את הקמת הקואליציה הייתה עו״ד קרן שמש־פרלמוטר, ממייסדות ולשעבר מנכ״לית עמותת איתך معك – משפטניות למען צדק חברתי, יחד עם מנכ"ליות שדולת הנשים בישראל, תנועת אחותי למען נשים בישראל, מרכז אדוה, רוח נשית, מרכז מהות והעמותה להעצמה כלכלית לנשים. בשנת 2013, ארגונים אלו הצליחו לזכות במענק הקמה ופעילות מהקרן המשותפת של פדרציות הנשים (Jewish Women's Collobarative International Fund), בגובה 150,000 דולר.
בשנת 2016, קואליציית שוּתפוֹת קיבלה שני מענקים משמעותיים נוספים מטעם האיחוד האירופי ומטעם MEPI, פרויקט של מחלקת המדינה האמריקאית, לצורך פרויקטים אשר מטרתם קידום שוויון כלכלי־תעסוקתי בשלושה נושאים עיקריים: קידום נשים בעסקים, שיפור מעמדן של נשים במקצועות הטיפול, והעלאת מודעות לתופעת האפליה וההדרה הכפולה בשוק העבודה, של נשים ממגוון רקעים אתניים, לאומיים ותרבותיים. כמו כן, הקואליציה ביקשה להרחיב ולגוון את שורותיה, ובמסגרת זו הרחיבה את מספר הארגונים החברים בה ל-15 ארגונים.
הרכב קואליציית שוּתפוֹת

הארגונים החברים בקואליציה, לפי סדר הא"ב, נכון ל-2017 הם:
מרכז אדוה – מכון מחקר בתחום החברתי־כלכלי, העוסק רבות בתחום המגדר ומקדם מדיניות של שוויון מגדרי בעיקר בתחום הכלכלי
מרכז אהטה – מרכז לאמנות נשים יוצאות אתיופיה בקרית גת, המקדם ממכר מוצרי אמנות ונוי בעבודת יד של נשים אתיופיות
אחותי - למען נשים בישראל – התארגנות נשים פמיניסטית־מזרחית הפועלת לקידום צדק כלכלי־חברתי בקרב נשים מאוכלוסיות מודרות בכל הארץ ומפעילה חנות לסחר הוגן
איתך - مَعَكِ, משפטניות למען צדק חברתי – עמותה המעניקה סיוע משפטי לנשים המגיעות מרקע חברתי מוחלש, בדגש על מימוש זכויות בתחום הכלכלי
החצר הנשית – עמותה המקדמת הזדמנויות תעסוקתיות בקרב נשים צעירות ונערות החיות בעוני ומצבי סיכון
כייאן – עמותה הפועלת למען זכויותיהן של נשים פלסטיניות בישראל וכן מספקת סיוע וייעוץ משפטי
ליגה – פמיניסטיות דוברות רוסית – התארגנות פמיניסטית למען קידום זכויותיהן ומעמדן של נשים יוצאות ברית המועצות לשעבר
המכללה – עמותה הפועלת למען שיקום תעסוקתי של נשים שורדות זנות ומצבי סיכון
נסיכת המדבר – עמותה הפועלת לקידום ומימוש זכויות של נשים בדואיות ברהט
נע"ם, נשים ערביות במרכז – עמותה המסייעת לנשים ערביות הסובלות מאלימות חברתית ומשפחתית, ומובילה את פיתוח המודעות הציבורית בנושא
העמותה להעצמה כלכלית לנשים – עמותה הפועלת למען קידום אפשרויות כלכליות־חברתיות של נשים, בעיקר באמצעות קורסי הכשרה וליווי לפתיחה וניהול של עסקים קטנים
ערוס אלבחר לאישה ביפו – עמותה הפועלת להעצמה כלכלית וחברתית של נשים ערביות תושבות יפו ומפעילה ייעוץ תעסוקתי
רוח נשית – עמותה המסייעת בשיקום תעסוקתי לנשים יוצאות מעגל האלימות
שדולת הנשים בישראל – עמותה החותרת לשוויון מגדרי בישראל ונאבקת באפליה והדרת נשים בתחומים מגוונים דוגמת חינוך ותעסוקה, באמצעות פעילויות לובי ופעילות ציבורית
פעילות שוּתפוֹת

שוּתפוֹת חרתה על דגלה חתירה לצדק ושוויון מגדרי בזירה הכלכלית־תעסוקתית עבור כלל הנשים בישראל. לקראת הבחירות לכנסת שהתקיימו בשנת 2013, קואליציות שותפות יצאה בקריאה לראשי המפלגות לשלב עקרונות של שוויון מגדרי במצעיהן, במסמך מקיף שהפך למסמך עקרונות היסוד אותם מקדמת הקואליציה בזירות השונות. מבין העקרונות ניתן למנות התחייבות לקידום שוויון הזדמנויות בתעסוקה, הגברת האכיפה של חקיקת מגן בעבודה, חתירה להעלאת שכר המינימום וקצבת הזקנה, קידום העסקה ישירה של עובדות ועובדי קבלן, הטמעת חשיבה מגדרית בתקציב המדינה ותקציבי הרשויות המקומיות ועוד
מתוך הפעילויות השונות של שוּתפוֹת במהלך השנים האחרונות ניתן למנות קמפיין משנת 2014 להעלאת קצבת הזקנה ב-50%, שהובל על ידי מרכז אדוה; קמפיין נגד העלאת גיל הפרישה לנשים ללא הצבת אלטרנטיבה הולמת, במסגרתו הקואליציה הגישה חוות דעת לוועדות הציבוריות שהוקמו על ידי משרד האוצר, ועסקה בנושא בטורי דעה וראיונות בתקשורת, במטרה להעלות את המודעות הציבורית לנושא; קמפיין משנת 2014, ששם לו למטרה לעודד את הציבור הרחב לרכוש מעסקים קטנים בבעלות נשים; ב-2017, סיוע בהקמת השדולה למען נשים בעסקים של הכנסת בשיתוף ח״כ טלי פלוסקוב (כולנו) וח״כ מרב מיכאלי (המחנה הציוני), אשר מטרתה להסיר את חסמים הרגולטוריים השונים העומדים בפני נשים בעלות עסקים וקידום פעילותן
הערות שוליים

↑  Judith Cantor, Counting Women - There are signs that in the current campaign parties are recognizing feminine clou, The Jerusalem Report
↑  European Union, SHUTAFOT- A Coalition of Women Organisations for Gender Justice and Economic and Employment Equality, https://eeas.europa.eu/headquarters/headquarters-homepage_en, ‏17/02/2017
↑  דף הפייסבוק של מרכז אהטה
↑  עמוד הפייסבוק של אחותי
↑  דף הבית - החצר הנשית
↑  ליגה - דף הבית
↑  דף הבית - המכללה
↑  דף הבית - נסיכת המדבר
↑  דף הפייסבוק של נע"ם
↑  דף הבית - העמותה להעצמה כלכלית לנשים
↑  דף הבית - ערוס אלבחר
↑  שותפות, מסמך עקרונות (ארכיון)
↑   ברברה סבירסקי, קצבת הזיקנה צריכה לעלות - לכולם, באתר TheMarker‏, 15 ביוני 2016
↑  קרן גרינבלט, העלאת גיל הפרישה לנשים - פגיעה בנשים המוחלשות, באתר כלכליסט, 30 בספטמבר 2016
↑  קישור לקמפיין
↑  קרן גרינבלט שולה קשת, ‏רוצים מהפכה בכלכלה? תנו לנשים ליזום, באתר ‏מאקו‏, 24 בפברואר 2017
שלוש ממנהלות קואליציית שותפות
קייט ראיין

| --- | --- |

קייט ראיין, 2007
 לידה:  22 ביולי 1980 (בת 44) בלגיה טסנדרלו, בלגיה
 שם לידה:  קתרין ורביק
 מוקד פעילות:  בלגיה 
 תקופת הפעילות:  מ-2001 
 עיסוק:  זמרת, פזמונאית
 סוגה:  דאנס-פופ, יורודאנס, האוס
 שפה מועדפת:  הולנדית, קטלאנית 
 כלי נגינה:  פסנתר, גיטרה
 חברת תקליטים:  EMI‏ (2002 - 2006) ARS Entertainment‏ (2007 - הווה)
 פרסים והוקרה:  פרסי המוזיקה העולמית (2008) 
 האתר הרשמי
 פרופיל ב-IMDb
 
קייט ראיין (בצרפתית: Kate Ryan; נולדה ב-22 ביולי 1980) היא זמרת בלגית וזוכת פרס המוזיקה העולמי. היא החלה את קריירת המוזיקה שלה בשנת 2001. היא ביצעה גרסאות כיסוי רבות, בעיקר לשירים של מילן פארמר ופראנס גל. היא ייצגה את בלגיה באירוויזיון 2006 שנערך באתונה.
רקע

ראיין נולדה בכפר קטן בטסנדרלו שבמחוז לימבורג, בלגיה. היא גדלה במשפחה מוזיקלית, והראתה כישרון למוזיקה כבר מגיל צעיר. בגיל 8 היא למדה לנגן בפסנתר ובגיטרה. היא למדה נגינה ושירה אצל דודתה שלימדה באקדמיה למוזיקה. ראיין למדה בבית-ספר לאומנות, שם התמחתה בעיצוב תכשיטים. היא ניגנה לעיתים קרובות בפאבים ובבתי-קפה. כשהייתה נערה, ובאחת מההופעות שלה הוצע לה חוזה הקלטות. ראיין הפכה לחברה בלהקת הפופ Melt כשהייתה בת 16. הלהקה פעלה במשך שנתיים, אולם לא הוציאה כלל אלבומים.
הצלחה בקריירת מוזיקה > Different

כשהכירה את המפיק אנדי ג'אנסנס, היא עזבה את הלהקה Melt, והצמד החל לכתוב מוזיקה ביחד. הסינגל המשותף הראשון שלהם, Scream for Mre, יצא בשנת 2001 והוא הפך להצלחה במצעדי המוזיקה. מאוחר יותר באותה השנה יצא הסינגל השני של ראיין "UR (My Love)", שהפך גם הוא להצלחה.
ראיין זכתה להכרה בינלאומית כאשר ביצעה גרסת כיסוי לשיר "Désenchantée" של מילן פארמר, שהפך להצלחה במצעדי מוזיקת הפופ במספר מדינות ברחבי אירופה. היא חתמה על חוזה עם המחלקה הבלגית של חברת התקליטים EMI, דרכה הוציאה את אלבום הבכורה שלה Different שיצא בשנת 2002 באירופה. ראיין הוציאה שני סינגלים נוספים מהאלבום: "Mon cœur résiste encore", הסינגל הראשון שהוציאה בצרפתית, ו-"Libertine" שהוא גרסת כיסוי נוספת לשיר של פארמר. שני הסינגלים זכו גם הם להצלחה רבה במצעדי המוזיקה. אלבומיה של ראיין הופצו בארצות הברית דרך חברת התקליטים Robbins Entertainment.
הצלחה בקריירת מוזיקה > Stronger

בשנת 2004 ראיין הוציאה את אלבומה השני ברחבי אירופה, Stronger, אלבום בסגנון דאנס-פופ. הסינגל הראשון מהאלבום "Only If I" זכה להצלחה באירופה. הסינגל השני מהאלבום, קאבר של להקת הפופ האמריקאית קוק רובין, "The Promise You Made", זכה להצלחה אפילו גדולה יותר. לשיר הוקלטה גם גרסה בשפה הצרפתית בשם "La Promesse". הסינגל השלישי מהאלבום, בלדת הפופ "Goodbye", זכה להצלחה רבה. בשנת 2005 ראיין התפרסמה בצפון אמריקה דרך חברת Water Music Records.
הצלחה בקריירת מוזיקה > אירוויזיון

ב-9 במרץ 2006 ראיין השתתפה בתחרות הקדם אירוויזיון של בלגיה, Eurosong, על-מנת לנסות ולייצג את בלגיה באירוויזיון 2006 שנערך באתונה שביוון. היא נבחרה לייצג את המדינה עם השיר "Je t'adore", איתו התמודדה בשלב חצי הגמר ב-18 במאי 2006. על-אף כל ההערכות, ראיין לא העפילה לשלב הגמר, והיא סיימה בשלב חצי הגמר כשהיא ממוקמת במקום ה-12 עם 69 נקודות. לאחר האירוויזיון נבחרה ראיין כנציגה שהתלבשה הכי יפה על ידי אתר האירוויזיון esctoday. הבגדים שסך עלותם היא כ-14,000 אירו, נמכרו וכל הרווחים נתרמו לצדקה.
לאחר האירוויזיון הוציאה סינגל נוסף בשם "Alive", הקרוי על שם האלבום השלישי שלה. האלבום הכיל מספר גרסאות בצרפתית לשירים כמו "Je t'adore",‏ "Alive" והסינגל השלישי "All for You". למרות שהאלבום זכה לביקורות חיוביות, הוא לא זכה לאותה הצלחה כמו שני האלבומים הקודמים של ראיין.
הצלחה בקריירת מוזיקה > Free

בשנת 2007 זכתה ראיין להצלחה נוספת כאשר הוציאה את הסינגל עם האיי-סייד ובי-סייד שנקרא "Voyage Voyage / We All Belong". השיר "Voyage, voyage" הוא גרסת כיסוי לשיר דיזיירלס משנת 1986, והשיר "We All Belong" נבחר בתור שיר הנושא של המשחקים הגאים של אירופה לשנת 2007 שנערכו באנטוורפן. בשנת 2008 ראיין הוציאה שני סינגלים נוספים: "L.I.L.Y (Like I Love You)" ו-"Ella, elle l'a" שהוא גרסת כיסוי לשיר של פראנס גל. כל הסינגלים האלו נכללו באלבום שלה Free, שיצא באמצע שנת 2008. בנוסף, האלבום הכיל בתוכו דואט עם הזמרת הספרדיה סוראיה ארנלס.
ביולי 2008 הוציאה ראיין את האלבום Essential שזכה להצלחה. באוגוסט היא השתתפה בתחרות המוזיקה הפולנית Sopot Hit Festiwal. בהופעה היא קיבלה פרס זהב על אלבומה Free. ב-9 בנובמבר 2008 היא זכתה בטקס פרסי המוזיקה העולמיים שנערך במונקו בקטגוריית "הזמרת עם הכי הרבה מכירות".
הצלחה בקריירת מוזיקה > המשך הקריירה

בשנת 2009 היא הוציאה את אלבום הקונספט French Connection. האלבום כלל שירים רק בשפה הצרפתית והוא הכיל להיטים קודמים של ראיין לצד שירים חדשים. השירים "Évidemment" ו-"Babacar" של פראנס גל יצאו כסינגלים מהאלבום שלה, אולם הם לא זכו להצלחה רבה כמו האלבום עצמו. ראיין ציינה שהאלבום הזה מציין סוף של עידן, ושמעתה והלאה היא מתכננת להוציא שירים שהיא כתבה בעצמה. היא קיבלה פרס מולטי פלטינום בספרד לאחר שמכרה למעלה מ-300,000 שירים דיגיטליים.
ראיין דיווחה דרך הרשת החברתית פייסבוק, שהאלבום הבא שלה Electroshock, יצא במהלך שנת 2011, אולם הוא צפוי לצאת במרץ 2012. הסינגל הראשון מהאלבום הרביעי הוא Lovelife. האלבום יכיל שירים באנגלית ובצרפתית והוא לא יכלול גרסאות כיסוי.
דיסקוגרפיה > אלבומים

Different – יצא ב-21 ביוני 2002
Stronger – יצא ב-26 במרץ 2004
Alive – יצא ב-15 בספטמבר 2006
Free – יצא ב-30 במאי 2008
אוספים:
Essential – יצא ביוני 2008
French Connection – יצא ב-13 באוקטובר 2009
הערות שוליים

↑  Kate Ryan באתר last.fm
↑  Sopot Hit Festiwal 2008 באתר TVP,‏ 3 באוקטובר 2008 (בפולנית)
↑  esctoday.com awards - the costumes and more results באתר esctoday,‏ 5 בינואר 2007
↑  Kate Ryan on Facebook באתר פייסבוק, 7 באוקטובר 2010
| --- | --- |
בקרת זהויות :  PLWABN: 9810624274505606  BIBSYS: 8023367  BnF: cb142232164 (data)  GND: 135291100  ISNI: 0000 0003 6846 922X  LCCN: n2010032286  MusicBrainz: 89d746b8-7d18-4baf-8cee-659b07771568  NKC: xx0023904  SUDOC: 077443594  VIAF: 66677353   WorldCat (עם VIAF): 66677353
רחבת גטו ורשה

| --- | --- |
רחבת גטו ורשה, בקצה קיר הזיכרון והאנדרטה
רחבת גטו ורשה, בקצה קיר הזיכרון והאנדרטה
 הקמה
 תקופת הבנייה:  ?–1953
 מיקום
 מדינה:  ישראל
 עיר:  ירושלים
 שכונה:  הר הרצל
 אתרים:  היכל השמות, אוהל יזכור, אנדרטת מרד גטו ורשה
 קואורדינטות:  31°46′23.51″N 35°10′29.46″E﻿ / ﻿31.7731972°N 35.1748500°E﻿ / 31.7731972; 35.1748500
  מפת מיקום  מפה מפורטת   (למפת ירושלים מוגדלת) רחבת גטו ורשה(למפת ירושלים רגילה) רחבת גטו ורשה(למפת הרי ירושלים רגילה) רחבת גטו ורשה(למפת הרי ירושלים מוגדלת) רחבת גטו ורשה  he tabBackground:;tabBorder:#aaa;defaultTab:0;
 
רחבת גטו ורשה היא רחבת הטקסים המרכזית ביד ושם, בהר הרצל שבירושלים.
הרחבה ממוקמת במרכז יד ושם, בנקודה הצופה אל מדרון עין כרם ובסמוך למוזיאון לתולדות השואה, אוהל יזכור, המרכז הלימודי, ביתן התערוכות ואנדרטת ניולנדה.
בחזית הרחבה נמצא קיר זיכרון ועליו העתק של האנדרטה לזכר מרד גטו ורשה של הפסל נתן רפופורט, שגרסתה המקורית נמצאת במקומו של גטו ורשה בפולין.
ההעתק אינו נאמן למקור, מאחר שבאנדרטה שבוורשה דמות האם היא חשופת שד וגם דמות הגבר במרכז חשוף חזה, ואילו בירושלים פטמותיהם אינן חשופות, אלא מכוסות.
הערות שוליים

↑  תום שגב, המיליון השביעי: הישראלים והשואה, עמ' 458.
ערך זה הוא קצרמרבנושא השואה ובנושא ירושלים. אתם מוזמנים לתרום לוויקיפדיה ו.
קרניטין

נוסחת הקו של קרניטין
קַרְנִיטין הוא חומר הנדרש לתאים של בעלי חיים לצורך ניצול שומנים ליצור אנרגיה. חומצות השומן (המרכיב העיקרי של השומנים) מתחמצנות במיטוכונדריה והופכות לפחמן דו-חמצני ומים, תוך כדי יצור ATP, מולקולה הידועה כ "מטבע האנרגתי של התא". הקרניטין מאפשר את כניסת החומצות השומניות ארוכות השרשרת, מתוך הציטופלסמה של התא, למיטוכונדריה. הקרניטין מיוצר מחומצות האמינו ליזין ומתיונין (1) וניתן לקבל אותו גם מהמזון, בעיקר מזון מן החי.
ידועות מספר מחלות גנטיות הקשורות בחסר של חלבונים ואנזימים המשתתפים במנגנון ההעברה (מפורט בפרק "המנגנון") או בחוסר של קרניטין (ראו ויקישיתוף)
המנגנון

חומצת שומן הנכנסת לתא מתחברת לקואנזים A לקבלת "fatty acyl CoA". על מנת להיכנס לתוך המיטוכונדריה, על ה-fatty acyl CoA להתחבר לקרניטין בעזרת האנזים "קרניטין אציל טרנספראז 1", ובכך הוא יכול להיכנס למיטוכונדריה על ידי החלבון "אציל קרניטין טרנספורטר". עם הכניסה למיטוכונדריה מפורק הקרניטין על ידי "קרניטין אציל טרנספראז 2" ויוצא חזרה לציטוזול, וחומצת השומן המחוברת לקואנזים A נותרת במיטוכונדריה להפקת אנרגיה בתהליך חמצון בטא.
הערת שוליים

1.. Vaz FM, Wanders RJ. Carnitine biosynthesis in mammals. The Biochemical journal. 2002;361:417–429. [PMC free article] [PubMed] [Google Scholar]
לקריאה נוספת

Berg et al, Biochemistry, 9e, 2019, W. H. Freeman and Company
קרחון קרייצר (ארץ הנסיכה אליזבת)

ערך זה עוסק בקרחון בארץ הנסיכה אליזבת שבאנטארקטיקה. אם התכוונתם למשמעות אחרת, ראו .
| --- | --- |

 מידע כללי
 מיקום:  אזור הברית האנטארקטית 
 קואורדינטות:  70°22′00″S 72°36′00″E﻿ / ﻿70.3667°S 72.6°E﻿ / -70.3667; 72.6
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון קרייצר(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון קרייצר
 
קרחון קרייצר (באנגלית: Kreitzer Glacier) הוא קרחון בארץ הנסיכה אליזבת שבאנטארקטיקה.
הקרחון זורם לכיוון צפון מערב בין ראש ג'נינגס וגבעות ריינבולט, ונשפך לחלקו המזרחי של מדף הקרח אמרי.
היסטוריה > גילוי הקרחון

הקרחון התגלה בשנת 1952 על ידי ג'ון ה. רוסקו (John H. Roscoe) בהתבסס על תצלומי אוויר שבוצעו על ידי צי ארצות הברית במסגרת מבצע קפיצה לגובה בין השנים 1947–1946.
היסטוריה > מקור השם

רוסקו קרא לקרחון על שמו של סגן ויליאם ר. קרייצר (William R. Kreitzer) מצי ארצות הברית, שהיה מפגקד של אחד המטוסים ששימשו לצילום האזור במסגרת מבצע קפיצה לגובה.
לקריאה נוספת

• Christopher Jones, , P 177
ראובן פרח

ראובן פרח הוא ספורטאי ספורט נכים זוכה 2 מדליות כסף במשחקים הפאראלימפיים.
ביוגרפיה

פרח שירת בחטיבת הצנחנים והשתתף בקרבות מלחמת ששת הימים, מלחמת ההתשה ומלחמת יום הכיפורים. חבר קיבוץ אשדות יעקב מאוחד ששימש עד מלחמת יום הכיפורים נהג משאית.
בשירות המילואים במלחמת יום הכיפורים, ב-17 באוקטובר 1973 התבקש לשמש נהג זחל"ם בסיני. בדרכה של השיירה לשדה התעופה רפיד הותקפו ונתקעו. פרח ספג רסיסים מפגיעת אר פי ג'י ונפגע בידו השמאלית ובעיניו. לאחר שחולץ על ידי כוח בראשותו של עוזי לנדאו, פונה לטיפול רפואי ונתבשר על אובדן כושר הראייה. בתקופה זו עזב את הקיבוץ לתל אביב, עבד בתעשייה הצבאית והחל בפעילות בבית הלוחם וכעבור מספר שנים חזר לקיבוץ ועבד כמרכזן.
תוך זמן קצר החל להתחרות במשחקים בינלאומיים בדרגת נכות A. ב-1975 השתתף במשלחת נכי צה"ל לתחרויות ספורט לעיוורים בגרמניה, שם זכה במקום הראשון בתחרויות הדיפת כדור ברזל וריצת 50 מטר ובמקום השני בתחרויות שחייה ובזריקת כדור תלי. במשחקים הפאראלימפיים טורונטו (1976) השתתף בתחרויות הדיפת כדור ברזל (מקום שישי), זריקת דיסקוס (מקום רביעי), ריצת 60 מטר (מקום שישי) קפיצה לרוחק (מקום 17) וזכה במדליית כסף בתחרות קרב חמש.
במשחקים הפאראלימפיים ארנהם (1980) השתתף במשחקי נבחרת הכדורשער, בתחרויות זריקת דיסקוס (שם הגיע למקום שישי) ובריצת 60 מטר. הוא זכה פעם נוספת במדליית כסף בקרב חמש.
במשחקים הפאראלימפיים סיאול (1988) היה חבר, פעם נוספת, בנבחרת הכדורשער.
פרח נשוי ואב לחמישה.
קצין פיקוח עבירות מין

קצין פיקוח עבירות מין הוא עובד סוציאלי העובד בשירות בתי הסוהר, ושמעבר לתפקידו עבר הכשרה מיוחדת, מתוקף חוק הגנה על הציבור מפני ביצוע עבירות מין, התשס"ו-2006, לצורך הערכת מסוכנות של עברייני מין ובהמשך פיקוח סדיר על מקום הימצאם ופעולותיהם.
קביעת צו הפיקוח

מטרת החוק היא להגן על הציבור מפני ביצוע עבירות מין חוזרות על ידי עברייני מין, באמצעות ביצוע הערכת מסוכנות בשלבים השונים של ההליך המשפטי ותוכנית פיקוח. עבריין מין שהורשע, יהיה מצוי בפיקוח ובמעקב, גם לאחר ריצוי עונשו, לתקופה קצובה, במטרה להגן על הציבור מפני ביצוע עבירת מין נוספת על ידי עבריין המין.
בית המשפט יקיים דיון לפי סעיף חוק זה במקרים אלה:
מיזמתו או לבקשת נציג היועץ המשפטי לממשלה;
אם הנפגע בעבירת המין שבה הייתה ההרשעה היה קטין.
לאחר שאדם הורשע בביצוע עבירת מין, ובמידה שמרצה עונש - עוד לפני סיום ריצוי עונשו, יקבל בית המשפט הערכת מסוכנות מקצין פיקוח עבירות המין. בהתאם להערכת המסוכנות, ולאחר דיון משפטי, רשאי בית המשפט להוציא לגבי עבריין מין צו פיקוח ומעקב לתקופה שיקבע, אם סבר שרמת הסיכון כי עבריין המין יבצע עבירת מין נוספת אינה נמוכה.
מהות הפיקוח

צו הפיקוח כולל:
חובת התייצבות בתחנת המשטרה והודעה על מקום הימצאו;
חובת קיום מפגשים עם קצין פיקוח עבירות מין, במועדים ובתדירות שיקבע קצין הפיקוח;
חובת שיתוף פעולה עם קצין פיקוח;
חובת קיום התנאים הקבועים בצו הפיקוח.
בין התנאים בצו הפיקוח יכול בית המשפט לכלול, לפי המלצת קצין הפיקוח, חלק מהסעיפים הבאים או את כולם:
מגבלה על צריכת משקאות משכרים, או שימוש בסמים
מגבלה על החזקת חומר שנועד לעורר מינית;
מגבלה על נהיגה בכלי רכב או על נהיגה בכלי רכב ללא נוכחות אחר;
מגבלה על הימצאות מחוץ למקום המגורים בשעות מסוימות, או בסביבת מקומות מסוימים;
מגבלה על קיום קשר עם עברייני מין;
מגבלה על התחברות עם קטינים;
מגבלה על רכישה או החזקה של חפצים מסוימים;
מגבלה על פגישה עם נפגע העבירה או הימצאות בקרבת מקום מגוריו;
מגבלה על עבודה במקומות מסוימים (בשכר או בהתנדבות); ומגבלה בעניין מקום המגורים;
מגבלה לעניין שימוש בשירותי אינטרנט.
קצין הפיקוח ידווח לבית המשפט באופן סדיר על ביצוע הפיקוח והמעקב.
סמכויות קצין הפיקוח

סמכויות קצין פיקוח עבירות מין כוללות את הזכות:
לדרוש מעבריין המין להתייצב לפניו;
לדרוש מעבריין המין, מבני משפחתו הבגירים, ומכל אדם אחר לפי שיקול דעתו, למסור לו מידע;
להיכנס למקום מגוריו של עבריין המין בנוכחותו;
לחפש במקום מגוריו של עבריין המין וברכבו, בבגדיו או בכליו, ואף לחפש על גופו של עבריין המין אם היה לו יסוד סביר להניח כי על גופו מצויים חפצים או ראיות, המצביעים על הפרת תנאי הפיקוח והמעקב, תוך שמירה על כבודו;
לתת אישור לעבריין המין בעניין העסקתו, בשכר או בהתנדבות;
על קצין פיקוח לעשות שימוש בסמכויות אלה רק במידה הדרושה כדי למלא אחרי תנאי הפיקוח והמעקב, ותוך הגנה מרבית על כבודו ופרטיותו של עבריין המין.
תוקף צו פיקוח שבית המשפט רשאי להטיל הוא עד חמש שנים מתקופת השחרור של העבריין המורשע ממאסר או מאשפוז. במקרים מסוימים יכול בית המשפט לדון בנושא, עם תום תקופת הפיקוח, ולהוציא צו פיקוח חדש לגבי עבריין מין, אם סבר, לאחר שקיבל הערכת מסוכנות, שרמת הסיכון שעבריין המין יבצע עבירת מין נוספת היא גבוהה; אך יש על כך הגבלות שונות בחוק.
סודיות

החוק מחייב את כל הגורמים המקורבים לעבריין המין, או הנוגעים בעניינו, כולל את קצין הפיקוח עצמו, בסודיות מלאה בכל הקשור לעבריין המין ולעבירות שביצע, לצורך הגנה על כבודו.
ראו גם

עבודה סוציאלית בשירות בתי הסוהר
הערות שוליים

↑  המונח "החוק" ישמש במאמר זה כקיצור לחוק הגנה על הציבור מפני עברייני מין, התשס"ו-2006
הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
קלוד קאהון

| --- | --- |

 לידה:  25 באוקטובר 1894 נאנט, צרפת 
 פטירה:  8 בדצמבר 1954 (בגיל 60) סנט הלייר, ג'רזי 
 שם לידה:  Lucy Renée Mathilde Schwob 
 מקום קבורה:  Saint Brelade 
 לאום:  יהודים 
 מקום לימודים:  Lycée Gabriel Guist'hau (1906)  בית ספר פרסונס מיד  בית ספר לאומנויות היפות של נאנט 
 תחום יצירה:  צילום, ספרות 
 זרם באמנות:  סוריאליזם 
 www.claudecahun.org
 
קלוד קאהון (צרפתית: Claude Cahun;‏ 25 באוקטובר 1894 – 8 בדצמבר 1954) הייתה אמנית רב תחומית יהודיה צרפתית, הידועה בעיקר כצלמת וסופרת. עבודתה הייתה אישית ופוליטית ולעיתים קרובות ערערה את תפקידי המגדר המקובלים. קאהון הייתה פעילה פוליטית ובמהלך מלחמת העולם השנייה פעלה נגד הכיבוש הגרמני בג'רזי.
אף על פי שקאהון הגדירה את עצמה כא-ג'נדר, רוב הכתיבה האקדמית אודותיה השתמשה בכינויים נשיים בשעה שדנה בה ובעבודותיה. מה גם שאין תיעוד שקאהון העדיפה שימוש מגדרי נייטרלי.
קורות חיים

קאהון נולדה בנאנט בשם לוסי רנה מתילדה שווב (Lucy Renee Mathilde Schwob). היא בת למשפחה יהודית אינטלקטואלית. אביה, מוריס שווב, היה מוציא לאור של עיתון מקומי. דודה היה סופר האוונגרד מרסל שווב והמזרחן והסופר דוד לאון קאהון, היה דוד שני. בגיל ארבע, התפרצה אצל אמה, מרי-אנטואנט קורבבאיס (Courbebaisse), מחלת נפש אשר הובילה, בסופו של דבר, לאשפוז קבוע בבית חולים פסיכיאטרי. סבתה של קאהון, מתילד קאהון, גידלה אותה. היא למדה בתיכון פרטי בסארי אחרי שחוותה אנטישמיות בתיכון בנאנט והמשיכה ללימודים בסורבון.
בשנת 1919 לערך, שינתה את שמה לקלוד קאהון, לפני כן השתמשה בשם קלוד קורליס Courlis (על שם הציפור חרמשון. באנגלית: curlew) ובשם דניאל דאגלס (בעקבות לורד אלפרד דאגלס). הבחירה בשם קאהון, קשורה לסבתה שגידלה אותה.
במהלך שנות ה-20 המוקדמות, היא השתקעה בפריז עם שותפתה לחיים, מרסל מור. אמה של מור התחתנה עם אביה של קאהון. הקשר המשפחתי בין הנערות לא רק עודד את יצירה אמנותית המשותפות אלא גם הסיט את תשומת הלב ממערכת היחסים הלסבית שלהן. עבודתן האמנותית המשותפת כללה פיסול, פוטומוטז', קולאז'ים וטקסטים. שני מאמרים ורומנים, פורסמו בכתב עת "מרקור דה פראנס", בשיתוף עם אנרי מישו (Henri Michaux), פייר מורנג' (Pierre Morhange) ורוברט דסנוס (Robert Desnos). בשנת 1922 לערך קאהון ומור החלו לערוך סלונים אמנותיים בביתם. בין המשתפים הקבועים היו אמנים כאנרי מישו, אנדרה ברטון, המוציאה לאור סילביה ביץ' והסופר המוציא לאור אדריאן מונייה.
עבודה אמנותית

עבודותיה של קאהון התמקדו בעיקר בכתיבה וצילום. היא ידועה בזכות עבודות הדיוקן האישיות המבוימות שלה ו"תמונות חיות" (tableaux) ששילבו אסתטיקה ויזואלית של סוריאליזם.
היא החלה לצלם דיוקנאות עצמיים, ככל הנראה, משנת 1912 (בגיל 18) והמשיכה לצלם את עצמה עד שנות השלושים. בדיוקנאות המצולמים היא ממציאה את עצמה מחדש בכל דימוי. מתוך התצלומים לא עולה זהות אחת אלא זהות חדשה בכל פעם. העבודות מאתגרות את הדימויים של נשיות ומיניות כפי שהוצגו בסוריאליזם ובתרבות הפופולרית. בעבודה אחת היא מחופשת לשרירן ועל הבגד, בין שתי פטמות מצוירות, נכתב: "אני מתאמן, אל תנשק אותי". היא מחזיקה ביד חפץ הנראה כמשקולת להנפה אך ברור כי אין לה משקל כבד. בעבודה אחרת היא מחופשת לדמות נשית מהאגדה כחול הזקן.
פרסומיה כללו את "גיבורות," (1925) - קריאה מחודשת של נשים מהספרות, התנ"ך והמיתולוגיה. בין הדמויות: חוה, יהודית, דלילה, הלנה, סינדרלה וסאפפו. הפרסום החשוב ביותר שלה הוא Aveux non-avenus מ-1930. הספר כולל טקסטים מאוירים בפוטומונטז' העוסקים בחייה של קאהון. הספר נכתב ביחד עם מור. במהלך השנים קאהון כתבה מספר מאמרים בעיתונים ובכתבי עת. ב-1929 קאהון תרגמה את התאוריות של הבלוק אליס על המגדר השלישי. ב-1934 היא פרסמה חיבור פוליטי קצר בשם Les Paris sont Ouverts.
בשנת 1932 הצטרפה לאגודה לאמנים מהפכנים Association des Écrivains et Artistes Révolutionnaires שם פגשה את אנדרה ברטון ואת רנה קרוול והתחילה להתרועע עם הקבוצה הסוריאליסטית. מספר שנים לאחר מכן, היא השתתפה במספר תערוכות שלהם, ביניהן בתערוכה הסוריאליסטית הבינלאומית בלונדון ובתערוכת אובייקטים סוריאליסטיים בפריז., בשנת 1936. בשנת 1935 לקחה חלק בהקמתה של קבוצת שמאל Contre halte. attaque, לצד אנדרה ברטון וז'ורז' בטאיי. זו הייתה קבוצה רדיקלית של אמנים סוריאליסטים שהתארגנו בתגובה לעליית היטלר לשלטון והתפשטות הפשיזם בצרפת. במשך שנות המלחמה ניהלה קאהון יומן צילומי עבודות שלה (scrapbook).
ב-1994 הוצגו תצלומי הדיוקנאות העצמיים של קאהון מהשנים 1927–1947, לצד עבודות של שני אמנים בריטיים עכשוויים Virginia Nimarkoh ו-Tacita Dean במכון לאמנות עכשווית בלונדון. בדיוקנאות עצמיים הסוריאליסטיים המוצגים בתערוכה, קאהון מופיעה גלוחת ראש, אנדרוגינית, נימפה, ילדה וחייל.